钦定古今图书集成/历象汇编/庶征典/第171卷 > 王充论衡 > 《麒麟赋》〈有序〉夏原吉
## 钦定古今图书集成/历象汇编/庶征典/第171卷 > 王充论衡 > 《麒麟赋》〈有序〉夏原吉

“永乐十有二年秋，傍葛刺国来朝，献麒麟。今年秋，麻林国复以麒麟表献” ，其形色如古之传记所载及前所献者无异。臣闻麒麟，瑞物也，中国有圣人则至。昔轩辕时来游于囿，成康之世见于郊薮，是后未之闻也。今两岁之间，而兹瑞再至，则圣德之隆，天眷之至，实前古所未有也。宜播之《声诗》，以传示无极。臣忝职地官，屡睹盛美，不揆芜陋，谨拜手稽首而献赋曰：

“惟我皇之明圣兮，膺天命而御极，环六合以为家，统
四裔而混一，化洽殊方，仁覆万物，和气所钟，祯祥叠
出，而仁瑞之兽所以复献于今日者也。”尔其沧海之
滨，瑞气勃郁，元枵降精，二仪合得，荣光烛天，辉耀赫
奕，山岳为之炫映，江海为之滋液，百兽为之奔卫，万
灵为之拱翼，而麒麟于是生焉。丰骨神异，灵毳莹洁，
霞明龙首，云拥凤臆。星眸眩兮焜耀，龟文灿兮煜熠。
牛尾拂兮生风，麇身动兮散雪。蹴马蹄兮香尘接腕，
耸肉角兮玉山贯额。步无踯躅，必中规而蹈矩；声无
哮阚，自协商而应律。固不犯乎陷阱，亦岂伤乎生物。
是以不奋而威，不猛而烈。虎豹见之遁藏，犀兕遇之
辟易。封豨巨狿，虽悍戾而谁羡；麏麚“豺貉，顾旁午其
何益？”彼汉廷之角端，徒自夸其美；而渥洼之神骏，焉
能与之匹？兹实圣世之奇瑞，匪有资于人力。此所以
海隅岛夷，不敢自逸。乃梯山而航海，于以献于中国。
于是离遐陬，道沧溟，越重译，望帝京。侑之以方物，达
之以至诚。匪惟效职于王会，盖将昭德于圣明。于是
时也，天门洞开，衮龙在御。瑞物既呈，祥烟斯布。散精
彩干彤墀，濯仪文于甘露。或昂首而欲驰，或跪起而欲舞。重瞳载顾，百辟欢欣，曰“惟此兽，希有之珍。昔在
轩辕，曾一来驯；暨周成康，郊薮是臻。历千载而及兹，
乃有感于皇仁；越期岁而再至，寔前古所未闻。是宜
播之《声诗》，勒之金石。著圣治之无穷，延休征于莫极。
顾微”臣之谫劣。睹盛美而愉怿。爰稽首而献赋。颂圣
德兮万一